Ul lodenn  vat eus va hañvezh zo aet gant ar skrivagner-se ne anavezen, betek-henn, nemet e anv, ha ne ouien tamm ebet perak !  Ur pezh-mell levr eo Kelchiad Elric en dastumad Omnibus, 1200 pajenn bennak a droioù-kaer war baper-bibl, 10 romant och ober anezhañ.  Dre vras on bet plijet gant ar stil moliach a implij Moorcock e avañturioù Elric. Soñjet m eus e tiskoueze bezañ orin dre ma ne heulie ket e faltazi hini Tolkien hag an holl dud a zo bet de heul. Bedoù Moorcock zo, en ur mod bennak,  iskisoch eget ar bedoù moliach a implijer bremañ. Blaz ar chozh zo warno marteze met neo ket ur blaz displijus din. Ne gaver ket enno a gorriganned nag a elfed ; diaouled ne lavaran ket ! tostoch int ouzh dezrevelloù mitologiezh marteze.  Kavet em eus mat emdroidigezh an haroz eus ar penn kentañ betek e varv. Un haroz leun a sioù fall hag a wander eo, a-benn ar fin, ha se eo a ra e binvidigezh.  Lod eus ar romantoù on bet plijet kalz ganto. En ur lenn Elric le Nécromancien em eus soñjet ouzhpenn ur wezh e bedoù peuriskis ar vandenn-treset Philémon, on bet plijet kalz ganto a-viskoazh. E lechioù all eo kentoch ur vandenn-treset all a soñjen enni : Le vagabond des Limbes. En La revanche de la Rose, pegen brav e teu gant Moorcock ar boblad termajied nhe deus nemet ur ger-stur hag a gaso anezhi dhe choll : mont war-raok !  Hir m eus kavet va amzer dre ma oan o tostaat ouzh ar fin koulskoude, ha ret eo anzav em eus bet poan (diegi ?) o kompren Elric à la fin des temps. Lakaat a ran se war gont hirder al levr, a vije gwelloch lenn anezhañ a romant da romant eget en un tenn pe dost evel m eus graet, mall warnon e resteurel dal levraoueg.  Kurius on bremañ eus al levrioù all, niverus-mat ha liesstil, hervez Wikipedia, en deus skrivet Moorcock : sur a-walch e klaskin e anavezout gwelloch a-raok pell.  Wikipedia e galleg